title: Pantekost
text: Pantekost zo anv un degouezh eus an Aviel hag ur gouel kristen. Meneget eo al lid anezhañ abaoe ar  evel ur gouel graet hanter-kant deiz war-lerc'h Sul Fask.
  
  Orin ar ger 
  Ar ger Panthecost a gaver er c'hatolicon e 1499, troet eo e galleg penthecoste. Diwar an henc'hresianeg Πεντηκοστή pentēkostē, (hanter-kantvet deiz goude Pask) e teu ar ger. E geriadur Gregor Rostren eo roet Pentekost evit Gouel ar Spered Santel pe Gouel donedigezh ar spered glan.
  
  Dibaoe eo bet amprestet ar ger Sul-Gwenn diwar ar c'hembraeg Sulgwyn, gant Kervarker er Barzhaz Breizh, ec'h implijer muioc'h mui ar ger-se el lidoù brezhoneg.
  
  Lid 
  Dre ar gouel-se e koun ar gristenien e oa diskennet ar Spered Santel war diskibien Jezuz Krist, gant stumm teodoù-tan evel m'eo skrivet e levr ar Bibl, Oberoù an Ebestel. Roet e oa dezho ar galloud da gomz an holl yezhoù evit embann keloù mat an Aviel.
  
  Hervez an Hengoun, an ober-se a loc'has avielerezh ar Bed.
  
  Bep bloaz, e vez aozet sakramant ar Gouzoumenn e-tro mare ar Pantekost evit diskouez d'an holl e vez ar gristenien galvet da vezañ ebestel en o buhez pemdeziek.
  
  Unan eus ar Misterioù Glorius prederiet gant ar chapeled eo ar Pantekost.
  
  Gouelioù kristen